મંદિરોમાં તથા દેવળોમાં, પૃથ્વી ઉપર અને સ્વર્ગમાં, ચારે બાજુ ખૂબ શોધ કરી કરીને છેવટે જ્યાંથી તમે શરૂઆત કરી હતી ત્યાં વર્તુળ પૂરું કરીને તમે પાછા તમારા આત્મા તરફ આવો છો; અને જુઓ છો કે જે ઈશ્વરને તમે આખા જગતમાં શોધતા હતા, જેને માટે દેવળો અને મંદિરોમાં પ્રાર્થના કરતા હતા અને રડતા હતા, જેને તમે વાદળોમાં છુપાયેલાં અતિ ગૂઢ રહસ્યોમાંનું એક રહસ્ય સમજતા હતા, તે ઈશ્વર નજીકમાં નજીક છે, તમારો પોતાનો આત્મા જ છે, તમારું જીવન, શરીર અને આત્માનું સાચું સ્વરૂપ છે.